**ZADEVA: Opravljanje prakse v okviru projekta *Slovensko govoreča manjšina na avstrijskem Koroškem: po sledeh zatiranja in upora – pogledi mladih***

Sekcija KulAktiv Slovenskega etnološkega in antropološkega združenja KULA pripravlja mednarodni posvet ***Slovensko govoreča manjšina na avstrijskem Koroškem: po sledeh zatiranja in upora – pogledi mladih.***

V okviru priprav in izvedbe posveta vabimo študentke in študente Oddelka za etnologijo in kulturno antropologijo, FF UL, k opravljanju 30-urne delovne prakse.

Delo vključuje pripravo prostorov za posvet, snemanje predavanj na diktafon in pomoč pri snemanju s kamero, pomoč udležencem\_kam posveta, pripravo povzetkov predstavitev in diskusij ter fotografiranje in oblikovanje tekstov za družbena omrežja.

Vse zainteresirane vabimo, da se prijavite na iprdavidmuster@gmail.com.

Lep pozdrav,

David Muster, vodja organizacijskega odbora

Blaž Bajič, predsednik Združenja KULA

Projekt finančno podpira Urad Vlade RS za Slovence v zamejstvu in po svetu.

 